Beweerde aanhitser vas vir onluste | Maroela Media
Beweerde aanhitser vas vir onluste
'n Man wat na bewering een van diegene is wat die sogenaamde Zuma-onluste in KwaZulu-Natal en Gauteng aangehits het, is Maandag deur die Valke in hegtenis geneem.
Onluste het verlede maand grootskaalse beskadiging van infrastruktuur en plundering van goedere tot gevolg gehad.
Die politieke party GOOD het intussen inligting oor drie WhatsApp-groepe aan die polisie verskaf, wat glo gestig is om verlede maand se oproer aan te hits.
Brett Herron, sekretaris-generaal van die party, het gesê die groepe bevat bewyse van 'n aantal mense wat opgetree het met die gemeenskaplike doel om die geweld en verwoesting te organiseer en aan te hits.
GOOD het die name van die betrokkenes aan die polisie verskaf, maar die omvang van hul betrokkenheid of hul senioriteit is egter nie bekend nie.
Kol. Katlego Mogale, woordvoerder van die Valke, sê die beweerde aanhitser wat Maandag deur die Valke en die Vrystaatse polisie vasgetrek is, sal Woensdagoggend in die Bloemfontein-landdroshof verskyn.
"Die 40-jarige verdagte se motor is tydens sy inhegtenisneming deursoek en 'n aantal bewysstukke van sy betrokkenheid by die onluste is gevind."
'n Aanklag in verband met die aanhitsing van openbare geweld kan die verdagte moontlik in die gesig staar.
In die nuus Valke Zuma-onluste
'Bedrewe politikus' nuwe burgemeester van Jhb
Hierdie inligting moes mos deur Dept. Van
Staatsveiligheid voorsien gewees het..'n
Heel Junior Party beskik oor die inligting
Waar is die groter en sterker Partye.
Wat is die " aangekeerde" se Poltieke
Goed en wel,maar wat van die Zuma kinders?
En wanneer, indien ooit, word die aanhitsers vanuit Zuma se familie en binnekring in hegtenis geneem?
Hulle is steeds besig om wol oor ons oe te trek.Hierdie sogenaamde aanhitsers is nie die ware aanhitsers nie.
Carl en Zuma se kinders loop ook nog vry rond en daar word nie opgetree nie pffft!!! Ek's seker al die aanhitsers sal borg kry en 'n tikkie oor die vingers… Bekotsingswaardig verby